אירוויזיון 2008

אירוויזיון 2008 היה המהדורה ה-53 של התחרות, שאורחה על ידי סרביה. חצאי הגמר נערכו ב-20 במאי וב-22 במאי, והגמר הגדול נערך ב-24 במאי בבירה, בלגרד. רוסיה הוכרזה כמנצחת, כשדימה בילאן ושירו "Believe" (להאמין) קיבלו נקודות כמעט מכל המדינות. סרביה זכתה באירוח התחרות לאחר ניצחונה של מריה שריפוביץ' באירוויזיון 2007 בפינלנד. את המופע הנחו מגישת הטלוויזיה יובאנה ינקוביץ' והזמר ז'ליקו יוקסימוביץ'. באופן יוצא דופן, למנחה התחרות היה בה תפקיד נוסף, כששירה של סרביה בתחרות הולחן על ידי יוקסימוביץ'. התמה של המופעים כונתה "התמזגות הצלילים".

אתר האינטרנט של התחרות עלה בינואר 2008. לראשונה בתולדות האירוויזיון, שודרו באתר הרשמי בשידור חי מופעי קדם האירוויזיון של מדינות שונות כגון נורווגיה, קפריסין ויוון.

בתחרות ניצחה רוסיה ששלחה את הזמר דימה בילאן. התחרות הפכה אותו לזמר מפורסם בכל העולם. למקום השני הגיע זו השנה השנייה ברציפות אוקראינה, ולמקום השלישי הגיעה יוון.

ישראל באירוויזיון 2008
את ישראל ייצג בועז מעודה עם השיר כאילו כאן.
כבר בשנת 2004 חוברו מילות הפזמון על ידי דנה אינטרנשיונל ומנהלה האישי שי כרם, ואילו הלחן שפורסם בעבור קדם אירוויזיון 2008 הולחן על ידי אינטרנשיונל לבדה, ונבחר מתוך חמישה פזמונים שכולם בביצועו של מעודה, לייצג את ישראל בתחרות האירוויזיון ב-2008. מאז בחירת הפזמון כמייצג את ישראל ועד להופעה באירוויזיון, הוא עבר שינויים רבים במבנהו ובצורת הגשתו ובין היתר שונה שמו ל-"The Fire in Your Eyes" ("האש בעינייך"). הפזמון כתוב ברובו בעברית, וכולל בית באנגלית.
בחצי הגמר הראשון של התחרות ביצע מעודה את הפזמון והגיע למקום החמישי, עם 104 נקודות, שהקנה לו השתתפות בגמר. בתחרות הגמר הגיע הפזמון למקום התשיעי, עם 124 נקודות.

האולם
מריה שריפוביץ' ניצחה באירוויזיון 2007 בהלסינקי, פינלנד. עקב כך, התחרות נערכה בבלגרד ארנה שבבלגרד, בירת סרביה. הבלגרד ארנה הוא מהאולמות הגדולים ביותר באירופה, ויכול להכיל 20,000 צופים. ב-14 בספטמבר 2007, ראש עיריית הלסינקי העניק את "מפתח האירוויזיון" לבלגרד. טקס זה הוא מסורת שהחלה מאותה השנה, שמייצגת את מעבר התחרות מעיר לעיר (כך ב-2009 הועברו ה"מפתחות" מבלגרד למוסקבה, שנה לאחר מכן ממוסקבה לאוסלו וכך הלאה).

עקב בעיות ומהומות בבלגרד לאחר הכרזת העצמאות של קוסובו ב-22 בפברואר 2008, איגוד השידור האירופאי שקל להעביר את התחרות למדינה אחרת. בין ההצעות הועלתה אוקראינה, שהגיעה למקום השני באירוויזיון 2007. עוד הצעה הייתה פינלנד, מארחת התחרות משנה שעברה. גם יוון הציעה לארח את התחרות. לאחר זמן מה הוחלט שבלגרד תישאר מארחת התחרות. רשות השידור הסרבית התחייבה לספק שמירה אבטחה מוגברת לכל המבקרים ומשתתפי התחרות. למשלחות אלבניה, קרואטיה וישראל הוגברה השמירה.

עיצוב חזותי
רשות השידור הסרבית פתחה בתחרות שמטרתה הייתה למצוא את הלוגו, הנושא ועיצוב הבמה של התחרות ב-2008. לבסוף הוכרז נושא התחרות: "התמזגות הצלילים", שהושרה ממיקומה של העיר בלגרד, ששוררת בין שני נהרות - סאווה ו-דנובה. הלוגו הנבחר היה מפתח סול בצבעי כחול והאדום (צבעי הדגל הסרבי) במרקם של צבעי גואש, ועוצב על ידי בוריס מילקוביץ'.

סרטוני המעבר בין שיר לשיר (סלנג אירוויזיוני: "הגלויות") הוצגו כגלויות. בסרטונים היה ניתן לראות את תהליך יצירת הדגל של המדינה שעומדת להופיע. בכל גלויה הוצג סיפור קצר שמתייחס לבלגרד ותושביה. במשך כל סרטון נכתב מכתב קצר על ידי המוזיקאי של המדינה. כל המכתבים נכתבו בשפה של המדינה ממנה הוא מגיע, ולבסוף צורפו אליהן ברכות "ברוכים הבאים לבלגרד" ו-"ברוכים הבאים לסרביה" במספר שפות שנות. לשיר הבלגי, שהושר בשפה דמיונית, צורף הכיתוב גם הוא בתחביר דמיוני. הגלויות הסתיימו עם בול וחתימה של לוגו האירוויזיון.

על פי רשות השידור הסרבית, הבמה ייצגה זהויות טבעיות, נושאים היסטוריים ומודרניים, סמלים והודעות מוכרות וכלל עולמיות. הבמה (בעיצובה ה'ממוזג') גם הכילה מספר מסכי טלוויזיה ו-LCD. הבמה הכילה אפשרויות חדשות וטכנולוגיות, חלקים ממנה היו ניתנים להזזה. עיצב אותה האמן האמריקאי דייוויד קאשינג.

חצי הגמר הראשון נע סביב נושא העיר. התחרות נפתחה עם סרטון פנורמה של העיר, כשתפאורת הבמה הייתה שני גלים נשברים ונפגשים במרכז הבמה - במיזוג - נושא התחרות. חצי הגמר השני התנהל סביב נושא המים, וניתן היה להבחין בכך בעיקר במופע הביניים, כשגווני המים היו הצבעים העיקריים על הבמה. הגמר נע סביב נושא ההתמזגות. הקמת הבמה ארכה ימים רבים והיא הורכבה על ידי צוותים שונים מאירופה. נעשה שימוש בפירוטכניקה פעמים רבות (בין היתר בהופעות של ארמניה, גרמניה, טורקיה ובולגריה). הבמה קיבלה תגובות חיוביות מהתקשורת והמעריצים, שתיארו אותה כ"אחת הבמות המרהיבות ביותר בהיסטוריית התחרות".

פורמט
במסיבת עיתונאים בהלסינקי שנערכה בחודש מאי 2007, סוואנטה סטוקסליוס, המפקח הרשמי לתחרות מטעם איגוד השידור האירופאי, הודיע שפורמט התחרות עלול להשתנות בשנה הבאה, ויכלול שני חצאי גמר במקום חצי גמר אחד. ב-28 בספטמבר 2007 הדבר נהפך רשמי.

משתתפי חצאי הגמר חולקו לשתי קבוצות לאחר הגרלה שמיינה אותם ל-6 "סלים" שונים בעקבות מקורות ההצבעות וההיסטוריה הסמלית של כל מדינה. על כל מדינה היה לשדר את חצי הגמר שבו תשתתף, אך שידור חצי הגמר השני היה אופציונלי.
ההגרלה נערכה ביום שני, 28 בינואר 2008 בעיריית בלגרד בשעה 14:00 (שעון ישראל), בליווי רקדנים מאנסמבל סרבי מפורסם. בהתחלה, שתי מעטפות עם הכיתובים "חצי גמר 1" ו-"חצי גמר 2" הוגרלו. לאחר מכן, שלוש מדינות משישה סלים נבחרו באקראיות לקחת חלק בחצי הגמר הראשון, ועוד שלוש מדינות נבחרו לקחת חלק בחצי הגמר השני. המדינה שהוצאה מהסל החמישי (שלא הוגרל) נבחרה להיות המדינה הראשונה שתוגרל לחצי הגמר הראשון. המדינה מסל שש נבחרה להשתתף בחצי הגמר השני. משתתפי הגמר האוטומטיים (צרפת, ספרד, בריטניה, גרמניה וסרביה) חויבו להצביע בחצי הגמר אליו הוגרלו. בסופו של דבר נקבע שפרט ל-5 המדינות שממילא ישתתפו בגמר, יצטרפו אליהן עוד 20 מדינות - 10 מכל חצי גמר.

חלוקה לסלים
ב-28 בספטמבר 2008 נערכה החלוקה לחצאי הגמר ע"פ סלים. בכל סל נמצאו קבוצת מדינות שמויינו על-פי מיקומים בתחרויות שעברו ויחסים היסטוריים. אלה היו הסלים:

סל ראשוןסל שניסל שלישיסל רביעיסל חמישיסל שישי

סדר ההופעות בתחרות נקבע בפגישת המשלחות בבלגרד שנערכה ב-17 במרץ 2008.

המדינות המשתתפות
ב-21 בדצמבר 2007, איגוד השידור האירופאי אישר ש-43 מדינות ישתתפו בתחרות בבלגרד. סן מרינו ואזרבייג'ן, מתוקף היותן מדינות חדשות באיגוד, ישתתפו בתחרות בפעם הראשונה. אוסטריה פרשה מהתחרות; רשות השידור האוסטרית טענה: "נוכחנו לדעת ב-2007 שלא איכות השיר קובעת, אלא מדינת המקור". איטליה, שלא התחרתה מאז אירוויזיון 1997, והייתה יכולה להיות אוטומטית בגמר, נעדרה שוב. סלובקיה שהביעה את רצונה לחזור לא עשתה זאת לבסוף עקב בעיות תקציב.

הגמר
תחרות הגמר כללה שירים של 25 מדינות: 4 המממנות העיקריות של התחרות - צרפת, ספרד, בריטניה וגרמניה; המדינה המארחת - סרביה; 9 המקומות הראשונים בחצי הגמר הראשון + שיר אחד שהיווה את בחירת השופטים; 9 המקומות הראשונים בחצי הגמר השני + שיר אחד שהיווה את בחירת השופטים.
ההצבעה באירוויזיון זה הייתה הארוכה ביותר בכל שנות התחרות, עקב מספר השיא של השתתפות המדינות (43 מדינות).

 סדר השמעה מדינה  שפה  ביצוע  שם השיר  תרגום  מקום  ניקוד1   רומניה רומנית ואיטלקית  ניקו וולאד  Pe-o Margine de Lume  בקצה העולם 20452   בריטניה  אנגלית  אנדי אברהם  Even If  אפילו אם 25143   אלבניה  אלבנית  אולטה בוקה  Zemrën e lamë peng  הימרנו על הלב 17554   גרמניה אנגלית  No Angels  Disappear  נעלם23145   ארמניה  אנגלית וארמנית סירושו Qele Qele  בוא, נלך... 41996   בוסניה והרצגובינה  בוסנית  לאקה  Pokušaj  לנסות 101107   ישראל  עברית ואנגלית  בועז מעודה  כאילו כאן / The fire in your eyes  כאילו כאן/האש בעיניך91248  פינלנד  פינית  Teräsbetoni Missä miehet ratsastaa   היכן שהגברים רוכבים 22359   קרואטיה קרואטית  Kraljevi Ulice & 75 Cents  Romanca רומנסה214410   פולין  אנגלית  אייסיס ג'י  For Life  לכל החיים 241411   איסלנד אנגלית  Euroband  This is my life  אלו חיי 146412  טורקיה  טורקית  Mor ve Ötesi  Deli  לא שפוי 713813   פורטוגל פורטוגזית  ואניה פרננדש  Senhora do mar  גבירת הים 136914   לטביה  אנגלית  Pirates of the sea  Wolves of the sea  זאבי הים 128315   שוודיה  אנגלית  שרלוט פרלי Hero גיבור 184716   דנמרק  אנגלית  סימון מתיו  All night long  במשך כל הלילה156017   גאורגיה  אנגלית  דיאנה גורצקאייה  Peace will come  השלום יגיע 118318   אוקראינה אנגלית  אני לוראק Shady lady גברת מפוקפקת 2230 19   צרפת אנגלית וצרפתית  סבסטיאן טלייה  Divine  "שמיימי" 1947 20   אזרבייג'ן אנגלית  אלנור וסמיר  Day After Day  יום אחר יום 8132 21   יוון אנגלית  קאלומירה  Secret Combination  קוד סודי 3218 22   ספרד ספרדית ואנגלית  רודולפו צ'יקיליקואטרה  Baila el Chiki Chiki  רקוד את ה"צ'יקי צ'יקי" 1655 23   סרביה סרבית  ילנה טומשביץ'Oro הורה 6160 24   רוסיה  אנגלית  דימה בילאן  Believe  להאמין  1  272 25   נורווגיה אנגלית  מריה האוקוס סטורנג  Hold On, Be Strong  החזק מעמד, היה חזק  5  182

חצי הגמר הראשון
נערך ב-20 במאי 2008. כאמור, האירוויזיון חולק לשני חצאי גמר. בכל חצי גמר התמודדו 19 מדינות, כאשר בכל חצי גמר היו רשאיות להצביע רק המדינות שהשתתפו בו ושתיים או שלוש מהמדינות שבגמר. לחצי גמר זה הצביעו 21 מדינות - מלבד המדינות המשתתפות, התקבלו גם הצבעות מגרמניה וספרד.

 סדר השמעה מדינה  שפה  ביצוע  שם השיר  תרגום  מקום  ניקוד1   מונטנגרו סרבית סטפן פיליפוביץ'  Zauvijek volim te  אוהב אותך לנצח 14232   ישראל  עברית ואנגלית  בועז מעודה  כאילו כאן/The fire in your eyes  כאילו כאן/האש בעיניך 51043   אסטוניה  סרבית, גרמנית ופינית  Kreisiraadio Leto svet  אור קיץ 1884   מולדובה  אנגלית  ג'טה בורלקו  A Century of Love  מאה של אהבה12365   סן מרינו איטלקית  Miodio Complice  שותפה לחטא 1956   בלגיה  שפה דמיונית  Ishtar  O julissi  או יוליוסי  17167   אזרבייג'ן אנגלית  אלנור וסמיר  Day After Day  יום אחר יום 6968  סלובניה  סלובנית  רבקה דרמל  Vrag naj vzame  לכל הרוחות ! 11 369   נורווגיה אנגלית  מריה האוקוס סטורנג  Hold On, Be Strong  החזק מעמד, היה חזק 410610   פולין  אנגלית  אייסיס ג'י  For Life  לכל החיים 104211   אירלנד אנגלית  דסטין תרנגול ההודו  Irelande Douze Pointe  אירלנד, 12 נקודות 152212  אנדורה אנגלית וקטלנית  ז'יזלה  Casanova  קזנובה 162213   בוסניה והרצגובינה  בוסנית  לאקה  Pokušaj  לנסות 97214   ארמניה  אנגלית וארמנית סירושו Qele Qele  בוא, נלך... 213915   הולנד  אנגלית הינד Your Heart Belongs To Me לבך שייך לי 132716   פינלנד  פינית  טרסבטוני  Missä miehet ratsastaa   היכן שהגברים רוכבים 87917   רומניה רומנית ואיטלקית  ניקו וולאד  Pe-o Margine de Lume  בקצה העולם 79418   רוסיה  אנגלית  דימה בילאן  Believe  להאמין 3135 19   יוון אנגלית  קאלומירה  Secret Combination  קוד סודי  1  156

חצי הגמר השני
נערך ב-22 במאי 2008. כאמור, האירוויזיון חולק לשני חצאי גמר. בכל חצי גמר התמודדו 19 מדינות, כאשר בכל חצי גמר היו רשאיות להצביע רק המדינות שהשתתפו בו ושתיים או שלוש מהמדינות שבגמר. לחצי גמר זה הצביעו 22 מדינות - מלבד המדינות המשתתפות נתקבלו גם הצבעות מבריטניה, צרפת וסרביה. הוחלט שהמקום ה-10 שיעלה לגמר יהיה על פי החלטת השופטים, כך יצא ששוודיה עלתה לגמר על חשבון מקדוניה.

 סדר השמעה מדינה  שפה  ביצוע  שם השיר  תרגום  מקום  ניקוד1   איסלנד אנגלית  Euroband  This is my life  אלו חיי 8682   שוודיה  אנגלית  שרלוט פרלי Hero גיבורה 10543   טורקיה  טורקית  Mor ve Ötesi  Deli  לא שפוי 7854   אוקראינה אנגלית  אני לוראק Shady lady גברת מפוקפקת 11525   ליטא אנגלית  ירונימאס מיליוס Nomads in the night  נוודים בלילה  16306   אלבניה  אלבנית  אולטה בוקה  Zemrën e lamë peng  הימרנו על הלב  9677   שווייץ איטלקית  פאולו מנגוצי  Era stupendo זה היה מדהים 13478  צ'כיה  אנגלית  תרזה קרנדלובה  Have some fun  ליהנות קצת 1899   בלארוס אנגלית  רוסלן אלחנו  Hasta la vista  להתראות 172710   לטביה  אנגלית  Pirates of the sea  Wolves of the sea  זאבי הים 6 8611   קרואטיה קרואטית  Kraljevi Ulice & 75 Cents  Romanca  רומנסה 411212  בולגריה  אנגלית  Deep Zone & Balthazar  DJ, take me away די ג'יי, קח אותי הרחק 125613   דנמרק  אנגלית  סימון מתיו  All night long  במשך כל הלילה 311214   גאורגיה  אנגלית  דיאנה גורצקאייה  Peace will come  השלום יגיע 510715   הונגריה  אנגלית והונגרית  צ'זי  Candlelight  אור הנר 19616   מלטה  אנגלית  מורנה  Vodka  וודקה 143817   קפריסין יוונית  אבדוקיה קאדי  Femme fatale  פאם פאטאל 153618   מקדוניה  אנגלית  תמרה טודבסקה, ורצ'ק וגאג'ה   Let me love you  תן לי לאהוב אותך 1164 19   פורטוגל פורטוגזית  ואניה פרננדש  Senhora do mar  גבירת הים  2120
 מדינות שקיבלו מספר זהה של נקודות דורגו לפי מספר המדינות שנתנו להם נקודות. כשמספר המדינות שנתנו נקודות היה זהה, דירגו לפי מספר הפעמים שקיבלו 12 נקודות, לאחר מכן מספר הפעמים שקיבלו 10 נקודות וכן הלאה.

 מגישי הניקוד 
 -קארי גרנט
 -תומאס הרמנס
 -סהלין
 -נועה ברק וושלר
 -אלינה סורסקו
 -סטיאן בארסנס סימונסן
 -אווה נובודומסקי
 -פיטר פולס
 -אסתר הארט
 -ניב קבאנה
 -ססיל בהלר
 -מיקו לפילאמפי
 -ביורן גוסטפסון
 -רולאנדאס וילקונסיאוס
 -אוקסנה פדורובה
 -תיקה פצציה

תמונות של השירים בגמר

קישורים חיצוניים


 היסטוריית ההצבעות של אירוויזיון 2008


*
2008
2008
קטגוריה:2008 במוזיקה
קטגוריה:2008 בסרביה